title: Komission täytäntöönpanoasetus (EU) 2019/849, annettu 24 päivänä toukokuuta 2019, täytäntöönpanoasetuksen (EU) 2017/1492 muuttamisesta lohikalojen rehussa olevan kolekalsiferolin (D3-vitamiini) enimmäispitoisuuden osalta (ETA:n kannalta merkityksellinen teksti.)

text:
                  27.5.2019

                  FI

                  Euroopan unionin virallinen lehti

                  L 139/4

         KOMISSION TÄYTÄNTÖÖNPANOASETUS (EU) 2019/849,
         annettu 24 päivänä toukokuuta 2019,
         täytäntöönpanoasetuksen (EU) 2017/1492 muuttamisesta lohikalojen rehussa olevan kolekalsiferolin (D3-vitamiini) enimmäispitoisuuden osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2017/1492 (2) hyväksytään kolekalsiferolin (D3-vitamiini) käyttö ravitsemuksellisena lisäaineena kaikkien eläinlajien rehuissa. Kyseisessä asetuksessa kaloille sallittu D3-vitamiinin enimmäispitoisuus on 3 000 IU/kg täysrehua.

                     (2)

                     Norjan elintarviketurvallisuusviranomainen (NFSA) toimitti tutkimuksia, joiden mukaan D3-vitamiini on turvallista kaloille ja kuluttajille huomattavasti sallittua enimmäispitoisuutta korkeampina pitoisuuksina (60 000 IU/kg täysrehua).

                     (3)

                     Valvontatarkoituksissa suoritettava sallitun poikkeaman määrittäminen voi johtaa eri arvoihin eri yksiköillä (mg tai IU) laskettaessa. Tästä syystä hyväksytyt tasot olisi vahvistettava ainoastaan kansainvälisissä yksiköissä.

                     (4)

                     Euroopan elintarviketurvallisuusviranomainen totesi 25 päivänä tammikuuta 2017 (3) ja 29 päivänä marraskuuta 2018 (4) antamissaan lausunnoissa, että NFSA:n toimittamien tietojen perusteella D3-vitamiinin kokonaispitoisuus 60 000 IU/kg täysrehua on turvallinen kuluttajille ja ympäristölle. Euroopan elintarviketurvallisuusviranomainen totesi myös, että ehdotetut pitoisuudet olivat turvallisia lohikalojen osalta. Muiden kalojen osalta ei ollut saatavilla riittävästi tietoja, jotta voitaisiin päätellä D3-vitamiinin kokonaispitoisuuden turvallisuus pitoisuuden ollessa 60 000 IU/kg täysrehua. Hyväksyntä olisi sen vuoksi rajoitettava lohikaloihin. Lisäksi Euroopan elintarviketurvallisuusviranomainen totesi 13 päivänä marraskuuta 2012 antamassaan lausunnossa (5), että D3-vitamiini ei aiheuta ihon ja silmien ärsytystä eikä ole ihoa herkistävä aine. Joidenkin D3-vitamiiniformulaattien osalta on mahdollista, että työntekijät altistuvat suurille D3-vitamiinipitoisuuksille hengitysteitse. D3-vitamiini on hengitettynä erittäin myrkyllistä. Pölylle altistuminen on haitallista lisäainetta käsitteleville henkilöille. Koska D3-vitamiinin määrää on lisätty, mikä saattaa vaikuttaa käyttöturvallisuuteen, komissio katsoo, että olisi toteutettava asianmukaisia suojatoimenpiteitä, joilla estetään haitalliset vaikutukset ihmisten terveyteen, erityisesti lisäaineen käyttäjien osalta.

                     (5)

                     Täytäntöönpanoasetuksen (EU) 2017/1492 liitettä olisi sen vuoksi muutettava vastaavasti.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2017/1492 liite tämän asetuksen liitteessä olevalla tekstillä.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä toukokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission täytäntöönpanoasetus (EU) 2017/1492, annettu 21 päivänä elokuuta 2017, kolekalsiferolin hyväksymisestä kaikkien eläinlajien rehun lisäaineena (EUVL L 216, 22.8.2017, s. 19).

            (3)  EFSA Journal 2017; 15(3):4713.

            (4)  EFSA Journal 2019; 17(1):5540.

            (5)  EFSA Journal 2012; 10(12):2968.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut säännökset

                        Hyväksynnän voimassaolo päättyy

                        IU kolekalsiferolia (1)/kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus

                        3a671

                        —

                        ”Kolekal-siferoli” tai ”D3-vitamiini”

                           Lisäaineen koostumus

                        Kolekalsiferoli.

                           Tehoaineen ominaispiirteiden kuvaus

                        Kolekalsiferoli
                        C27H44O
                        CAS-numero: 67-97-0
                        Kolekalsiferoli kiinteässä ja hartsimuodossa, valmistettu kemiallisen synteesin avulla
                        Puhtausvaatimukset:
                        Vähintään 80 % (kolekalsiferolia ja esikolekalsiferolia) ja enintään 7 % takysterolia.

                           Analyysimenetelmä
                            (2)

                                    —

                                    D3-vitamiinin määrittäminen rehun lisäaineesta: Korkean erotuskyvyn nestekromatografia yhdistettynä UV-detektioon (HPLC-UV, 254 nm) – European Pharmacopoeia method 01/2008:0574,0575,0598.

                                    —

                                    D3-vitamiinin määrittäminen rehun esiseoksista: Korkean erotuskyvyn nestekromatografia yhdistettynä UV-detektioon 265 nm:ssä (HPLC-UV) – VDLUFA 1997, Methodenbuch, Method 13.8.1.

                                    —

                                    D3-vitamiinin määrittäminen rehusta:

                                                —

                                                Korkean erotuskyvyn nestekromatografia yhdistettynä UV-detektioon 265 nm:ssä (HPLC-UV) – VDLUFA 1997, Methodenbuch, Method 13.8.1. tai

                                                —

                                                Korkean erotuskyvyn käänteisfaasinestekromatografia yhdistettynä UV-detektioon 265 nm:ssä (RP-HPLC-UV), EN 12821.

                                    —

                                    D3-vitamiinin määrittäminen vedestä: Korkean erotuskyvyn käänteisfaasinestekromatografia yhdistettynä UV-detektioon 265 nm:ssä (RP-HPLC-UV), EN 12821.

                        Siat

                        —

                        —

                        2 000  IU

                                    1.

                                    D3-vitamiinia saa saattaa markkinoille ja käyttää valmisteesta koostuvana lisäaineena.

                                    2.

                                    Lisäaine on sekoitettava rehuun esiseoksena.

                                    3.

                                    Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                    4.

                                    25-hydroksikolekalsiferolin ja kolekalsiferolin yhdistelmän enimmäispitoisuus kilossa täysrehua:

                                                —

                                                ≤ 5 000  IU D3-vitamiinia broilereille ja lihakalkkunoille,

                                                —

                                                ≤ 3 200  IU muulle siipikarjalle,

                                                —

                                                ≤ 2 000  IU sioille.

                                    5.

                                    D2-vitamiinin samanaikainen käyttö ei ole sallittu.

                                    6.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt D3-vitamiinille hengitysteitse altistumisesta johtuvien erittäin vaarallisten vaikutusten varalta. Jos kyseisiin erittäin vaarallisiin vaikutuksiin liittyviä riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseoksia käytettäessä on käytettävä henkilönsuojaimia, hengityssuoja mukaan lukien.

                        11. syyskuuta 2027

                        Maidonkorvikkeet porsaille

                        —

                        —

                        10 000  IU

                        Naudat

                        —

                        —

                        4 000  IU

                        Maidonkorvikkeet vasikoille

                        —

                        —

                        10 000  IU

                        Lampaat

                        —

                        —

                        4 000  IU

                        Broilerit

                        —

                        —

                        5 000  IU

                        Kalkkunat

                        —

                        —

                        5 000  IU

                        Muu siipikarja

                        —

                        —

                        3 200  IU

                        Hevoseläi-met

                        —

                        —

                        4 000  IU

                        Lohikalat

                        —

                        —

                        60 000  IU

                        Muut kalalajit

                        —

                        —

                        3 000  IU

                        Muut eläinlajit

                        —

                        —

                        2 000  IU

               (1)  40 IU kolekalsiferolia = 0,001 mg kolekalsiferolia

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2019/850, annettu 24 päivänä toukokuuta 2019, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 303. kerran

text:
                  27.5.2019

                  FI

                  Euroopan unionin virallinen lehti

                  L 139/8

         KOMISSION TÄYTÄNTÖÖNPANOASETUS (EU) 2019/850,
         annettu 24 päivänä toukokuuta 2019,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 303. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 21 päivänä toukokuuta 2019 poistaa yhden kohdan niiden henkilöiden, ryhmien ja yhteisöjen luettelosta, joiden varat ja muut taloudelliset resurssit olisi jäädytettävä. Sen vuoksi asetuksen (EY) N:o 881/2002 liitettä I olisi muutettava.

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä toukokuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Muutetaan asetuksen (EY) N:o 881/2002 liite I seuraavasti:
            Poistetaan luonnollisten henkilöiden luettelosta seuraava kohta: ”Mazen Salah Mohammed (alias a) Mazen Ali Hussein, b) Issa Salah Muhamad). Syntymäaika: a) 1.1.1982, b) 1.1.1980. Syntymäpaikka: Bagdad, Irak. Irakin kansalainen. Passin nro: saksalainen matkustusasiakirja (”Reiseausweis”) A 0144378 (peruutettu syyskuussa 2012). Osoite: 94051 Hauzenberg, Saksa. 2 a artiklan 4 kohdan b alakohdassa tarkoitettu nimeämispäivä: 6.12.2005.”


title: Komission täytäntöönpanoasetus (EU) 2019/772, annettu 16 päivänä toukokuuta 2019, asetuksen (EU) N:o 1300/2014 muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten (ETA:n kannalta merkityksellinen teksti.)

text:
                  27.5.2019

                  FI

                  Euroopan unionin virallinen lehti

                  LI 139/1

         KOMISSION TÄYTÄNTÖÖNPANOASETUS (EU) 2019/772,
         annettu 16 päivänä toukokuuta 2019,
         asetuksen (EU) N:o 1300/2014 muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 5 artiklan 11 kohdan,
         sekä katsoo seuraavaa:

                     (1)

                     Komission asetuksen (EU) N:o 1300/2014 (2) 7 artiklan mukaan kyseisen asetuksen liitteessä olevan 7 osan säännöksiä on muutettava, jotta voidaan määrittää esteettömyysinventaarin ominaisuudet, mukaan luettuina sisältö, tietomuoto, toiminnallinen ja tekninen rakenne, toimintatapa ja tietojen tallentamiseen ja käyttöön liittyvät säännöt, sekä tietojen antamisesta vastaavien yksiköiden itsearviointiin ja nimeämiseen liittyvät säännöt.

                     (2)

                     Euroopan parlamentin ja neuvoston asetuksen (EU) 2016/796 (3) 5 artiklan 1 kohdan ja asetuksen (EU) N:o 1300/2014 7 artiklan 2 kohdan nojalla perustettiin työryhmä laatimaan ehdotus suositukseksi esteettömyysinventaariin kerättävän tiedon vähimmäisrakenteesta ja sisällöstä, jotta voidaan yksilöidä esteet, antaa tietoja käyttäjille sekä seurata ja arvioida esteettömyyden edistymistä. Työryhmä sai työnsä päätökseen toukokuussa 2017, ja sen tuloksena rautatievirasto viimeisteli suosituksen ERA-REC-128 asetuksen (EU) N:o 1300/2014 muuttamiseksi.

                     (3)

                     Esteettömyysinventaari on staattinen väline, josta ilmenee varusteiden olemassaolo, mutta sillä ei ole tarkoitus antaa tietoa varusteiden tilasta ja toiminnasta.

                     (4)

                     Jos asemaa tai sen osia parannetaan tai uudistetaan tai ne ovat muun kansallisessa toteutussuunnitelmassa esitetyn työn kohteina asetuksen (EU) N:o 1300/2014 8 artiklan mukaisesti, olisi kerättävä tiedot siitä, onko asemaan tai sen osiin kohdistuva työ asetuksen (EU) N:o 1300/2014 mukaista.

                     (5)

                     Tässä asetuksessa säädetyt toimenpiteet ovat asetuksen (EU) 2016/797 51 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EU) N:o 1300/2014 seuraavasti:

                        1)

                        Lisätään 7 artiklan jälkeen 7 a artikla seuraavasti:

                           ”7 a artikla
                           Esteettömyystietojen kerääminen, ylläpito ja vaihto

                              1.   Kunkin jäsenvaltion on päätettävä yhdeksän kuukauden kuluttua 16 päivän kesäkuuta 2019 jälkeen, mitkä yksiköt vastaavat esteettömyystietojen keräämisestä, ylläpidosta ja vaihdosta.

                              2.   Jäsenvaltiot voivat pyytää komissiolta määräajan pidentämistä. Määräajan pidentämisen on oltava poikkeuksellista, ja se on perusteltava asianmukaisesti ja rajattava ajallisesti. Pidentämisen katsotaan erityisesti olevan perusteltua, jos Euroopan unionin rautatievirasto ei ole vahvistanut tämän asetuksen liitteen mukaisia tiedonkeruuvälinettä ja toimintatapoja eivätkä ne ole täysin toimintavalmiina kahden kuukauden kuluttua tämän asetuksen voimaantulosta.

                              3.   Jokaista asemaa varten on oltava yksikkö, joka vastaa esteettömyystietojen vaihdosta.

                              4.   Tietojen keruu ja muuntaminen on saatettava päätökseen 36 kuukauden kuluessa tämän asetuksen voimaantulosta.

                              5.   Ennen kuin komission asetuksen (EU) N:o 454/2011 (*1) liitteessä I olevissa 7.2, 7.3 ja 7.4 kohdassa kuvattu tietojenvaihdon arkkitehtuuri on saatu täysin toimintavalmiiksi esteettömyystiedot vaihdetaan siirtämällä ne Euroopan rautatieasemien esteettömyystietokantaan (ERSAD), jota Euroopan unionin rautatievirasto pitää yllä.

                           (*1)  Komission asetus (EU) N:o 454/2011, annettu 5 päivänä toukokuuta 2011, Euroopan laajuisen rautatiejärjestelmän osajärjestelmää ”henkilöliikenteen telemaattiset sovellukset” koskevasta yhteentoimivuuden teknisestä eritelmästä (EUVL L 123, 12.5.2011, s. 11).”"

                        2)

                        Muutetaan liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä toukokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 138, 26.5.2016, s. 44.

            (2)  Komission asetus (EU) N:o 1300/2014, annettu 18 päivänä marraskuuta 2014, vammaisten ja liikkumisesteisten henkilöiden esteetöntä pääsyä Euroopan unionin rautatiejärjestelmään koskevista yhteentoimivuuden teknisistä eritelmistä (EUVL L 356, 12.12.2014, s. 110).

            (3)  Euroopan parlamentin ja neuvoston asetus (EU) 2016/796, annettu 11 päivänä toukokuuta 2016, Euroopan unionin rautatievirastosta ja asetuksen (EY) N:o 881/2004 kumoamisesta (EUVL L 138, 26.5.2016, s. 1).

            LIITE
            Muutetaan asetuksen (EU) N:o 1300/2014 liite seuraavasti:

                        1)

                        Lisätään 2 osan 2.3 kohdan ensimmäisen virkkeen jälkeen kohta seuraavasti:
                        ”Esteettömyystiedot

                        Esteettömyystiedot koostuvat matkustajarautatieasemien esteettömyyttä koskevista tiedoista, joita on kerättävä, pidettävä yllä ja vaihdettava, toisin sanoen matkustajarautatieasemien ominaisuuksien ja varusteiden kuvauksesta. Kuvausta on tarvittaessa täydennettävä tiedoilla siitä, missä määrin asemat ovat tämän YTE:n vaatimusten mukaisia.”

                        2)

                        Lisätään 7 osan 7.2 luvun 7.2.1 alalukuun alaluvut seuraavasti:
                        ”7.2.1.1   Esteettömyysinventaari – infrastruktuuri

                        7.2.1.1.1   Toiminnallinen ja tekninen rakenne
                        Esteettömyysinventaariin sisältyvät seuraavat toiminnot:

                                    1)

                                    olemassa olevien esteiden tunnistaminen;

                                    2)

                                    käytännön tietojen antaminen käyttäjille;

                                    3)

                                    esteettömyyden edistymisen seuraaminen ja arviointi.

                              Esteettömyystietojen vaihdon arkkitehtuurista säädetään asetuksessa (EU) N:o 454/2011 (henkilöliikenteen telemaattisia sovelluksia koskeva YTE).
                        Esteettömyystietojen formatointiin ja vaihtoon sovelletaan seuraavia standardeja:

                                    1)

                                    CEN/TS 16614-1:2014 Public transport – Network and Timetable Exchange (NeTEx) – Part 1: Public transport network topology exchange format 2014-05-14

                                    2)

                                    EN 12896-1:2016 Public transport. Reference data model. Common concepts (Transmodel)

                              Suunniteltuun erityiseen käyttötarkoituksen käytetään erityistä yhdenmukaistettua Transmodel-profiilia lisäyksessä O olevassa luettelokohdassa 1 tarkoitettujen teknisten asiakirjojen mukaisesti.
                        7.2.1.1.2   Esteettömyystietojen tallentamiseen ja itsearviointiin liittyvät säännöt
                        Esteettömyystietojen tallentamiseen ja itsearviointiin liittyvät säännöt ovat seuraavat:

                                    1)

                                    esteettömyyttä koskevia tietoja keräävien yksiköiden ei tarvitse olla riippumattomia tiedonkeruun kohteiden päivittäisestä hallinnoinnista;

                                    2)

                                    kun esteettömyystietoja kerätään ensimmäisen kerran komission täytäntöönpanoasetuksen (EU) 2019/772 (*1) voimaantulon jälkeen, inventaariin voidaan merkitä, ettei asemien tämän YTE:n vaatimusten mukaisuutta ole arvioitu;

                                    3)

                                    jos asemaa tai sen osia parannetaan tai uudistetaan tai ne ovat tämän YTE:n kansallisessa toteutussuunnitelmassa esitetyn muun työn kohteina, vastaavat esteettömyystiedot on päivitettävä, tarvittaessa tämän YTE:n vaatimusten mukaisuus mukaan luettuna;

                                    4)

                                    tämän YTE:n vaatimusten mukaisuutta voidaan päivittää tämän YTE:n 6.2.4 kohdassa tarkoitetun välivaiheen tarkastuslausuman perusteella;

                                    5)

                                    inventaariin ei tarvitse merkitä varusteiden toimintakuntoa.

                              Komissio antaa saataville tiedonkeruuvälineen, jonka toimintatavat kuvataan lisäyksessä O olevassa luettelokohdassa 2 tarkoitetuissa teknisissä asiakirjoissa.
                        Jos on olemassa rakenteisia esteettömyystietoja, jotka voidaan muuntaa yhdenmukaistettuun profiiliin, nämä tiedot voidaan vaihtoehtoisesti siirtää muuntamisen jälkeen. Olemassa olevien esteettömyystietojen muuntamismenetelmä ja yhteyskäytäntö esitetään lisäyksessä O olevassa luettelokohdassa 3 tarkoitetuissa teknisissä asiakirjoissa.
                        7.2.1.1.3   Tietojen käyttöön liittyvät säännöt
                        ERSAD-tietokannasta

                                    1)

                                    yleisö voi saada tietoja Euroopan unionin rautatieviraston ylläpitämältä julkiselta verkkosivustolta;

                                    2)

                                    rekisteröidyt kansalliset viranomaiset voivat hakea kaikki jäsenvaltion kannalta merkitykselliset esteettömyystiedot;

                                    3)

                                    komissio ja rautatievirasto voivat hakea kaikki esteettömyystiedot.

                              Rautatieviraston ylläpitämää ERSAD-tietokantaa ei saa yhdistää muihin tietokantoihin.
                        7.2.1.1.4   Käyttäjiltä saadun palautteen hallinnointiin liittyvät säännöt
                        Käyttäjiltä saatu palaute voi olla seuraavassa muodossa:

                                    1)

                                    institutionaalinen palaute käyttäjäjärjestöiltä, vammaisjärjestöt mukaan luettuina: olemassa olevia rakenteita voidaan käyttää, kunhan niihin kuuluu edustajia vammaisten ja liikkumisesteisten henkilöiden järjestöistä ja ne kuvastavat tilannetta asianmukaisella tasolla, ei välttämättä kansallisella tasolla. Käyttäjäpalautteen antamismenettely on järjestettävä siten, että nämä järjestöt voivat osallistua siihen tasavertaisesti;

                                    2)

                                    yksilöllinen palaute: verkkosivustoilla kävijöille on annettava mahdollisuus ilmoittaa jotakin asemaa koskevista virheellisistä esteettömyystiedoista ja saada vahvistus siitä, että heidän kommenttinsa on otettu vastaan.

                              Tietojen keruusta, ylläpidosta ja vaihdosta vastaavien yksiköiden on kummassakin tapauksessa otettava käyttäjiltä saatu palaute asianmukaisesti huomioon.

                           (*1)  Komission täytäntöönpanoasetus (EU) 2019/772 komission asetuksen (EU) N:o 1300/2014, annettu 16 päivänä toukokuuta 2019, muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten (EUVL L 139 I, 27.5.2019, s. 1).”"

                        3)

                        Lisätään lisäys seuraavasti:

                              ”Lisäys O

                                 Luettelo teknisistä asiakirjoista

                                          Kohta nro

                                          Nimike

                                          1

                                          Yhdenmukaistettu NeTEx (Network and Timetable Exchange) -erityisprofiili, jota käytetään asemien kuvauksessa

                                          2

                                          Tiedonkeruuvälineen toimintatavat

                                          3

                                          Olemassa olevien esteettömyystietojen muuntamismenetelmä, mukaan luettuna ulkoisen käyttöliittymän ja yhteyskäytännön kuvaus.

               (*1)  Komission täytäntöönpanoasetus (EU) 2019/772 komission asetuksen (EU) N:o 1300/2014, annettu 16 päivänä toukokuuta 2019, muuttamisesta esteettömyysinventaarin osalta esteiden yksilöimistä, tietojen käyttäjille antamista sekä esteettömyyden edistymisen seurantaa ja arviointia varten (EUVL L 139 I, 27.5.2019, s. 1).””